Trelis/gawiki huggingface dataset:
.cat. Is fearann cineálach é an FBL .cat a bhaineann le Catalóinis agus saíocht na Catalóine . D'fhorbair ICANN agus an Fundació puntCAT na beartais a bhaineann leis. Tugadh cead dó i mí Meán Fómhair 2005. 
Stair.
Sula raibh .cat ar fáil, bhí leisce ar dhreamanna agus ar dhaoine áirithe leas a bhaint as fearainn .es, .fr, .it (ag brath ar an tír ina raibh siad) ar a gcuid láithreán gréasáin agus roghnaíodar fearainn eile. Baineann láithreán gréasáin chathair Girona sa Chatalóin feidhm as fearann .gi ("http://www.ajuntament.gi/" a chiallaíonn "ajuntament", "comhairle na cathrach"), cé go mbaineann .gi le Gibraltar.
Mar réiteach ar an fhadhb seo, ceadaíodh .cat i 2005 do gach láithreán gréasáin a bhfuil baint aige leis an Chatalóinis agus le saíocht na Catalóine. 
Srianta.
Níl an fearann .cat teoranta do thír amháin. Baineann sé leis an bpobal ar fud an domhain a labhraíonn Catalóinis beag beann cén áit ar domhain ina bhfuil an láithreán gréasáin lonnaithe. Ionas go mbronnfar fearann .cat ar dhuine nó eagras, ní mór don duine nó don eagras sin bheith ina bhall de phobal na Catalóinise ar an ghréasán domhanda. Síltear gur ball den phobal seo duine, eagras nó cuideachta iad má tá:
De réir na rialacha a bhaineann le feidhm a bhaint as an fearann .cat, níl cead ag aon duine feidhm a bhaint as más é cait ábhar an láithreán gréasáin acu. Ní mór baint a bheith ag an láithreán leis an Chatalóinis.
Tionchar in áiteanna eile.
I mí Aibreáin 2008, chuir Daniel Turp, ionadaí ón Parti Québécois, tús leis an fheachtas Opération .qc , tionscadal agus achainí chun fearann .qc a chruthú. Luaigh sé go raibh an feachtas chun an fearann .cat a ghnóthú mar fasach dó.
Tá feachtas faoi lán sheoil an fearann .gal a ghnóthú don Ghailísis. Tá cumann darbh ainm Puntogal i dtús cadhnaíochta chun .gal a fháil ar an dóigh chéanna is a bhfuair lucht na Catalóinise an fearann .cat
Morten Gamst Pedersen. Is imreoir sacair é Morten Gamst Pedersen (a rugadh ar an 8 Meán Fómhair 1981). D'imir sé ar feadh tamaill le Blackburn Rovers. D'imir sé le Tromsø ón bhliain 2000 go dtí 2004 agus arís ó 2016 go dtí 2019. Chaith sé geansaí uimhir a 12.
Thucydides. Bhí Túicididéas (Béarla: Thucydides, Gréigis: Θουκυδίδης. Rugadh c.460 R.Ch. agus d'éag c.395 R.Ch.) ina staireolaí sa tSean-Ghréig. Scríobh sé Stair Chogadh na Peilipinéise - cur síos ar an gcogadh idir Sparta agus an Aithin sa chúigiú chéad roimh Chríost. Glaoítear athair na staireolaíochta air ós rud é gur thug sé cuntas cruinn beacht ar an gcogadh bunaithe ar an bhfianaise gan tagairt do chumhacht na ndéithe.
Cephalochordata. Is grúpa cordach simplí mara é an fofhíleam Cephalochordata ("ó 'kephalé', "ceann" agus 'khordé', "corda" sa tSean-Ghréigis"). Níl ach ord amháin atá fós beo, na Amphioxiformes (ar a dtugtar “amfaibhioraigh”). Is minic a fhaightear iad adhlactha i ngaineamh in áiteanna éadomhaine na bhfarraigí trópaiceacha nó measartha.
San Áis, saothraítear iad ar bhonn tráchtála i gcomhair beathaithe daoine agus ainmhithe. Scrúdaítear go mion iad 
Is ábhair scrúdaithe iad sa zó-eolaíocht, toisc go léiríonn siad bunús na gcordach.
Leagan amach fisiceach.
Fásann na Cephalochordata chomh fada le cúig cheintiméadar, ach is féidir leo ocht gceintiméadar a shroichint. Cosúil le na cordaigh, tá trí thréith thábhachtacha acu, néarfheadán droma, scoilteanna geolbhaigh agus eireaball iaranasach.
Chomh maith le sin, tá cosúlacht eile acu, matáin cóirithe i mbloic dá ngairtear mióimírí.
Lipidí. Is téarma leathan é Lipidí nach bhfuil dea-shainithe. Folaíonn an téarma gach móilín atá sailltuaslagtha (lipi-fileach), móilíní atá sa nádúr, mar shampla saillte, céaracha, olaí, colaistéaról, stéarólaí, vitimíní sailltuaslagtha (mar vitaimíní A, D, E and K), monaiglicrídí, déghlicrídí, fosfailipidí, agus eile. Is iad na príomhfheidhmeanna bitheolaíocha atá ag na lipidí ná stóráil fuinnimh, feidhmiú mar chomhábhar structúrach na gcillscannán, agus ach go háirithe gníomhú mar mhóilíní comharthaíochta.
Cé go n-úsáidtear an téarma ‘lipid’ go comhchiallach leis an téarma 'saill' nó 'geir', ní hionann iad, ach is foghrúpa de lipidí iad na saillte agus tugtar ‘tríghlicrídí’ mar ainm ceimiceach orthu. Ná éirí measctha idir ‘tríghlicrídí’ agus aigéid shailleacha!
Is lipidí iad na haigéid shailleacha agus a dhíorthacha (ina measc tá trí-, dé-agus monaiglicrídí agus fosfailipidí), maille le meitibilítí eile ina mbíonn meitibilítí le stéaról mar chomhpháirt iontu, mar shampla colaistéaról.Is í an triail eibleachtach an modh garbh le haghaidh láithreachta nó neamhláithreachta lipidí i samplaí a dhearbhú.
Is grúpa ilchineálach é na lipidí de chomhdhúile ceimiceacha agus bíonn go leor feidhmeanna ríthábhachtacha bitheolaíochta ag baint leo ar nós comhábhair struchtúracha i gcillscannáin, stóráil fuinnimh, agus a bheith rannpháirteach i gcumarsáide comharthaíochta.
De réir sainmhínithe leathan, is móilíní beaga hidreafóbach nó amfaifileach a tionscnaíodh go hiomlán nó i bpáirt as na fo-aonaid bithcheimiceacha nó na “bloic tógála” iad na lipidí: na grúpaí céataicil agus isipréin. Ag úsáid an chur chuige seo, is féidir na lipidí a roinnt in ocht gcatagóir: aicil shailleacha, glicrilipidí, glicreafosfailipidí, sfingailipidí, siúcrailipidí,
polaicéatídí (díorthaithe ó comhdhlúthú foaonaid céataicile .) agus 
lipidí stéaróil agus préanóil (díorthaithe ó comhdhlúthú foaonaid isipréine)
Contents
[hide]
Vincent Van Gogh.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2008-06-14T23:58:43Z&lt;/timestamp&gt;
 &lt;contributor&gt;
 &lt;username&gt;Guliolopez&lt;/username&gt;
 &lt;/contributor&gt;
 &lt;comment&gt;Ag athdhíriú go Vincent van Gogh&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
FET y de las JONS. Páirtí polaitiúil sa Spáinn ab ea FET y de las JONS - Falange Española Tradicionalista y de las Juntas de la Ofensiva Nacional-Sindicalista. Is éard is brí leis an ainm fada ná "Falang Spáinneach na dTraidisiúnaithe agus na gCoistí um Ionsaí Náisiúnta Sindeacáiteach". Tháinig an Falang seo ar an bhfód ar an 19 Aibreán 1937, díreach le linn Chogadh Cathartha na Spáinne. San Fhalang, chuaigh dhá pháirtí éagsúla ón eite dheas le chéile, mar atá, na traidisiúnaithe a bhí ag éileamh go gcuirfí an ríocht ar bun arís sa tír agus go gcuirfí rí de chlann Bourbon á rialú, agus na sindeacáitigh náisiúnta a raibh níos mó suime acu i ndeachtóireacht nua-aoiseach i stíl Hitler. I ndiaidh do Franco bua a bhreith ar lucht na Poblachta sa Chogadh Cathartha, b'é an Falang an t-aon pháirtí amháin a bhí ceadaithe sa Spáinn.
Sa bhliain 1949, fuair an Falang ainm nua - "Movimiento Nacional", nó an Ghluaiseacht Náisiúnta. I ndiaidh bhás Franco, d'imigh an Ghluaiseacht seo de dhroim an tsaoil, siúd is go maireann dreamanna beaga antoisceacha sa Spáinn inniu féin a mhaíonn gurbh iadsan fíor-oidhrí na Gluaiseachta.
Ní raibh mórán tionchair ag an bhFalang ar na polasaithe praiticiúla riamh, áfach. Club comhrá faoi chúrsaí polaitíochta a bhí ann go bunúsach agus na Falangaigh ag plé moltaí éagsúla radacacha, ach is ar éigean a cuireadh smaoineamh ar bith dá gcuid i gcrích. Bhí Franco i gceannas ar an tír agus é á rialú mar ab fhearr leis féin, agus dearcadh traidisiúnta coimeádach an tsaighdiúra phroifisiúnta aige.
CrimethInc.. Is feachtas ainrialaitheach a thosaigh i Meiriceá Thuaidh sna nóchadaí é CrimethInc. Tá cáil orthu i measc ainrialaithe de bharr na leabhar atá scríofa acu: "Days of War, Nights of Love" (2000), "Recipes for Disaster" agus "Expect Resistance" (2007). Is éard atá i gceist acu ná taispeáint don phobal gurbh fhéidir slite beatha difriúla, saor, gan rialtas nó airgead, a bheith acu. Tá dlúthbhaint acu leis an bpolaitíocht, ní i dtoghcháin ach i gcoinne cogaidh agus chun an timpeallacht a chosaint.
Lá Bloom. Ócáid cheiliúrtha chultúrtha bhliantúil ar 16 Meitheamh is ea Lá Bloom (nó Lá Fhéile Bloom, Lá 'le Bloom, Lá Blúm scaití) ("Bloomsday" as Béarla). Déantar ceiliúradh agus athachtú ar an lá seo ar na heachtraí a thiteann amach san úrscéal Ulysses le James Joyce, ar 16 Meitheamh 1904. Is i mBaile Átha Cliath is mó a bhíonn na himeachtaí seo ar siúl, os rud é gur ansin atá an t-úrscéal suite. Tógadh ainm na hócáide ó shloinne phríomhcharachtar an úrscéil, Leopold Bloom. Bíonn leithéidí bricfeastaí, siúlóidí, léamhanna den leabhar is cuir i láthair dhrámatúla ar siúl.
Leopold Bloom. Is é Leopold Bloom an príomhcharachtar i leabhar cáiliúil James Joyce, Ulysses. Comhlíonann sé ról Odaiséas agus é ag taisteal thart i mBaile Átha Cliath ar feadh lae. Déantar an lá seo a cheiliúradh gach bliain ar an 16 Meitheamh (an dáta a d'úsáid Joyce sa leabhar) agus tugtar Lá Bloom air in ómós don charachtar úd.
Beathaisnéis Fhicseanúil.
Rugadh Bloom sa bhliain 1866. Mac le Rudolf Virág (Giúdach as Szombathely na hUngáire) a tháinig go hÉirinn, thiontaigh ina Phrotastúnach, d'athraigh a ainm go Rudolph Bloom agus chuir lámh ina bhás féin) atá ann. Ellen Higgins, Protastúnach Éireannach a mháthair. Níl sé timpeallghearrtha. Bhí cónaí orthu i Sráid Clanbrassil i bPortobello. Thiontaigh Leopold ina Chaitliceach chun Marion (Molly) Tweedy a phósadh ar an 8 Deireadh 1888. Rugadh iníon, Millicent (Milly), dóibh sa bhliain 1889; cailleadh a mac Rudolph (Rudy), a rugadh i mí na Nollag 1893, nuair nach raibh ach 11 lá slánaithe aige. Tá an teaghlach ina gcónaí i 7 Sráid Eccles i mBaile Átha Cliath.
Fioscaireacht. Is éard is fioscaireacht (&lt; “fios” + “iascaireacht”; Béarla: "phishing"; is féidir "iascaireacht sonraí" a thabhairt ar an bhfeiniméan seo freisin) ann ná fiosrú sonraí pearsanta ar an Idirlíon le mí-úsáid a bhaint astu. Mar shampla, is féidir don fhioscaire uimhir chuntais an duine a mhealladh uaidh chun a chuid airgid a ghoid. Tugtar “fioscaireacht spriocdhírithe” ar fheachtas fioscaireachta a bhaineann leas as eolas pearsanta chun díriú ar dhuine ar leith.
Tethys. Satailít de chuid Shatarn í Tethys. Ba é Giovanni Domenico Cassini a chuir an chéad sonrú inti thiar sa bhliain 1684. Níl inti go bunúsach ach leac oighir, agus í ar ceann de na reanna neimhe is mó ailbéideachta sa Ghrianchóras - is é sin, frithchaitheann sí cuid mhór den solas a bhuaileann í. Is iad an dá shainchomhartha is mó ar dhromchla Tethys ná an cráitéar úd Odysseus ar an leathsféar iartharach, agus é 400 ciliméadar ar trastomhas, agus an gleann úd Ithaca Chasma atá céad ciliméadar ar leithead agus 2000 ciliméadar ar fad. Tá Tethys féin 1066 ciliméadar ar mheán-trastomhas. Tá dhá Thraíoch ag Tethys, mar atá, Telesto agus Calypso.
Dione. Satailít de chuid Shatarn í Dione. B'é Giovanni Domenico Cassini a chuir an chéad sonrú inti thiar sa bhliain 1684.
Mimas. Satailít de chuid Shatarn é Mimas. B'é William Herschel a tháinig trasna air sa bhliain 1789. Tá Mimas ar an rinn neimhe is lú sa Ghrianchóras a bhfuil cuma na liathróide uirthi a bheag nó a mhór. Tá sé beagáinín níos lú ná 400 ciliméadar ar trastomhas, agus é criathraithe le cráitéir. Tá an ceann is mó acu 120 ciliméadar ar trastomhas, agus é ainmnithe as an bhfear a d'fhionn an ghealach - Herschel.
Nioclás Ó Braonáin. Fear spóirt Éireannach é Nioclás Ó Braonáin (rugadh é ar an 3 Nollaig, 1953 i gConachadh, Contae Chill Chainnigh) (Béarla: "Nickey Brennan"), a bhí ina iománaí ag a chlub áitiúil Conahy Shamrocks sa chontae agus foireann idirchontae Chill Chainnigh sna seachtóidí. Tar éis dó éirí as mar imreoir, chaith sé dhá bhliain idir 1995 agus 1997 ina bhainisteoir ar an bhfoireann chéanna.
Bhí Ó Braonáin ina Uachtarán ar Cumann Lúthchleas Gael ó 2006 go dtí 2009.
Leonardo DiCaprio. Is aisteoir agus léiritheoir é Leonardo DiCaprio a rugadh ar an 11 Samhain 1974 in Los Angeles, California. Tá iomadúil duaiseanna buaite aige, Golden Globe dá charachtar sa scannán "The Aviator" (2004) san áireamh. Bhain sé ciall amach go hidirnáisiúnta sa "Titanic" (1997) le James Cameron, scannán leis an ioncan chomhlán is mó go dtí 2010. Sna 00í, fuair DiCaprio moltaí aird ó chriticeoirí agus cuid mhór ainmniúchán don a scannáin mar "Catch Me If You Can" (2002) agus "The Departed" (2006). Tá a scannáin is déanaí, "Shutter Island" (2010) agus "Inception" (2010), i measc a scannán is brabúsaí a slí bheatha.
Tús a shaoil.
Rugadh DiCaprio do Irmelin, iar-rúnaí dlí, agus George DiCaprio, ealaíontóir agus léiritheoir greannán. Bhuail siad lena chéile agus iad ag freastal ar ollscoil. Ainmníodh é Leonard mar, nuair a bhí a mháthair ag féachaint ar phictiúir le Leonardo Da Vinci, chic sé don chéad am. Nuair a bhí sé bliain d'aois, fuair a thuismitheoirí colscaradh agus bhí sé ina chónaí leis a mháthair. Bhí siad ina gcónaí i gcomharsanachtaí difriúla i Los Angeles agus a mháthair ag obair postanna éagsúla, ag déanamh iarrachta a thacaigh leo.
Slí bheatha.
An tús.
Thosaigh DiCaprio a shlí bheatha le fógraí agus scannáin oideachais. Ag 14 bliana d'aois, fuair sé post ag fógairt carranna Matchbox. A chéad post mór ná páirt ar an tsraith "Parenthood", ach níorbh fhada gur chríoch an seó. Tar éis sin, fuair sé cúpla páirteanna beaga ar shraitheanna mar "The New Lassie" agus "Roseanne".
Bhí a chéad scannáin "Critters 3", scannáin uafáis ficsin eolaíochta a scaoileadh sa bhliain 1991. Go luath tar éis sin, d'éirigh sé ina bhall foirne rialta ar an tsraith "Growing Pains" mar bhuachaill gan dídean. Áfach, bhí sé sa bhliain 1992 a fhuair sé a chéad páirt mhór sa scannán. Roghnaigh Robert De Niro é as 400 aisteoir óg eile chun príomhpháirt a fháil sa "This Boy's Life" le Ellen Barkin agus De Nior féin.
Joseph Gordon-Levitt. Is aisteoir é Joseph Gordon-Levitt (a rugadh ar an 17 Feabhra 1981 i Los Angeles, California)
Tom Hanks. Is aisteoir é Tom Hanks (a rugadh ar an 9 Iúil 1956), a bhfuil slí beatha iontach rathúil bainte amach aige i Hollywood ó thús na 1980í. Is aisteoir ilgnéitheach é Hanks, a bhfuil ábalta dhul i mbun réimse mhór carachtair. Tá $3.3 billiúin saothraithe ag scannáin Hanks, éacht millteanach mór i gcomhthéacs an Box Office domhanda.
ABBA. Banna popcheoil Sualannach ab ea ABBA, a bhí gníomhach idir na blianta 1972 agus 1982. Bhuaigh Abba Comórtas Amhránaíochta na hEoraifíse sa bhliain 1974, an chéad bhua Sualannach sa chomórtas.
Rinneadh iarracht chun an banna a athbheochan sna 2020idí.
Stair.
Acrainm é ainm an bhanna, atá bunaithe ar ainmneacha na mball. 
B'ar an gcairdeas idir na ceoltóirí Björn Ulvaeus agus Benny Andersson a bunaíodh an grúpa, in éineacht leis na hamhránaithe Anni-Frid Lyngstad (nó Frida de ghnáth) agus Agnetha Fältskog. 
Dhá lánúin pósta a bhí ann agus iad in ard a réime, cé nár tháinig aon cheann dóibh slán as.
Bhuaigh Abba Comórtas Amhránaíochta na hEoraifíse sa bhliain 1974, an chéad bhua Sualannach sa chomórtas.
2020idí.
Ar an dara lá de mhí Mheán Fómhair 2021, tháinig Abba amach le dhá amhrán nua. Bhí albam nua acu freisin darb ainm ‘Voyage’, a tháinig amach chomh maith. Chuaigh an banna ar 'thuras fíorúil', ina chruthaigh na baill íomhánna samhalta, nó abhatáir, díobh féin.
Miroslav Klose. Is imreoir sacair é Miroslav Klose. Imríonn sé faoi láthair le FC Bayern München sa Bundesliga. Thosaigh sé a shlí beatha le Homburg. Tháinig clú agus cáil air i rith a hama le Kaiserslautern ón bhliain 1998 go 2004. D'imir sé le Werder Bremen ón bhliain 2004 go 2007. Cheannaigh FC Bayern München é i 2007.
Cé gur rugadh sa Pholainn é, imríonn sé leis an fhoireann náisiúnta na Gearmáine. Deireann sé go gcreideann sé gur Eorpach é, ní Polannach nó Gearmánach. Tá se pósta le cailín Polannach agus labhraíonn a chlann le chéile as Pholannais.
Fuair sé 5 cúl sa Corn FIFA an Domhain 2002 sa tSeapáin agus An Chóiré Theas, le Rivaldo, an dara chuid is mó sa chomórtas sin. Le 8 cúl, b'é Ronaldo an scóraí is mó. D'éirigh leis arís sa Chorn FIFA an Domhain 2006 sa Ghearmáin. Fuair sé 5 cúl arís, ach neamhchosúil leis an comórtas 4 bliain ó shin, b'é an méid is mó. Mar thoradh, bhuaigh sé an bróga óir. Sa Chorn FIFA an Domhain 2010 san Afraic Theas, scóraigh se in aghaidh an Astráil agus Sasana. Fuair sé dhá chúl i gcoinne An Airgintín sa chluiche ceathrúcheannais. San iomlán, tá 61 cúl aige ó 108 cluiche leis an bhfoireann náisiúnta, an dara chuid is mó tar éis Gerd Muller.
P.S. Ó Riain. Iománaí is ea P. S. Ó Riain (Béarla: "P. J. Ryan") a rugadh i mBaile Sheáin ar an 15 Meitheamh 1977. As Cill Chainnigh dó, agus d'imir sé le foireann a chontae idir 1999 agus 2012. Is coimeádaí cúil é.
Brian Ó hÓgáin. Iománaí is ea Brian Ó hÓgáin (Béarla: "Brian Hogan"). As Cill Chainnigh dó, agus imríonn sé le foireann a chontae. Is cosantóir é. Bhain sé gradam 'all star' amach sa bhliain 2012.
Willie O'Dwyer. Iománaí is ea Willie O’Dwyer. As Cill Chainnigh dó, agus imríonn sé le foireann a chontae. Is tosaí é.
York City Football Club. Club peile atá suite in Eabhrac, Sasana is ea York City Football Club, nó amanta "Minstermen" as Béarla. Tá an fhoireann ag imirt i gFootball League Two sa Sasana, agus is é Bootham Crescent a staid baile.
Lucas Neill.  
Is iarimreoir sacair é Lucas Edward Neill (r. 9 Meitheamh 1978 i Sydney, An Astráil). B'as Tuaisceart na hÉireann a athair. D'imir sé le West Ham United. Bhí sé ina chaptaen. 
D'imir sé le Millwall ón bhliain 1995 go 2001, agus d'imir sé le Blackburn Rovers ón bhliain 2001 go 2007 . Bhí sé ina chaptaen ar an fhoireann Blackburn Rovers. 
D'imir Neill le foireann náisiúnta na hAstráile.
Alan Curbishley. Is iarimreoir agus traenálaí é Alan Curbishley (r. 8 Samhain, 1957). D'imir sé le West Ham United, Birmingham City, Aston Villa F.C. agus Charlton Athletic ón bhliain 1975 go 1984. D'imir sé le Brighton &amp; Hove Albion agus Charlton Athletic arís ón bhliain 1984 go 1990. 
Bhí sé ag obair mar thraenálaí ar Charlton Athletic ón bhliain 1991 go 2006. Bhí Curbishley ina thraenálaí ar West Ham United ó Nollaig 2006 go Meán Fómhair, 2008.
David McGurk. Is imreoir sacair é David Michael McGurk (r. 30 Meán Fómhair, 1982 in Middlesbrough i Sasana). Faoí láthair tá sé ag imirt le York City F.C. D'imir sé le Darlington ón bhliain 2001 go 2006.
David Bentley. Is imreoir sacair é David Michael Bentley (r.27 Lúnasa, 1984 i Peterborough, Sasana). Imríonn sé faoi láthair le Tottenham Hotspur F.C. D'imir sé le Arsenal F.C. ón bhliain 2001 go 2006. D'imir sé le Blackburn Rovers ò 2006 go 2008. Tá sé fiche is a ceathair bliana d'aois.
Bobby Zamora.  
Is imreoir sacair é Robert Lester "Bobby" Zamora (r.16 Eanáir, 1981 i Londain, Sasana). Imríonn sé faoi láthair le Fulham. D'imir sé le Brsitol Rovers agus Brighton &amp; Hove Albion ó 1999 go 2003. D'imir sé le Tottenham Hotspur ó 2003 go 2004. D'imir sé le West Ham United ó 2004 go 2008. Tá sé fiche is a seacht bliain d'aois.
Darren Bent. Is imreoir sacair Sasanach é Darren Ashley Bent (rugadh ar an 6 Feabhra, 1984 é, i Londain, Sasana). Tá sé ag imirt faoi láthair ina thosaí le Sunderland. Roimhe sin, chaith sé tamall le Tottenham Hotspur. D'imir sé le Ipswich Town ón bhliain 2001 go 2005, agus le Charlton Athletic F.C. ón bhliain 2005 go 2007. 
Tá Sunderland ag imirt i bhfad níos fearr anois faoi Steve Bruce ná mar a bhí siad faoi Roy Keane. Tá Bent lárnach sa athnuachán seo.
Bhí cúl asiteach aige in aghaidh Learpholl le déanaí nuair a bhuail an liathróid in aghaidh balúin mhóir agus chas sé an treo a bhí sé ag dul.
Jonathan Woodgate. Is imreoir sacair é Jonathan Simon Woodgate (r.22 Eanáir, 1980 i Middlesbrough i Sasana). Imríonn sé faoi láthair le Tottenham Hotspur. D'imir sé le Leeds United ón bhliain 1998 go 2003. D'imir sé le Newcastle United i séasúr 2003-2004. D'imir sé le Real Madrid ó 2004 go 2007 agus le Middlesbrough ó 2007 go 2008. Tá sé ag imirt le Tottenham ó shin i leith.
RTÉ Radio 1. Is príomhstáisiún raidió ag an gcraoltóir seirbhíse poiblí, Raidió Teilifís Éireann, é RTÉ Radio 1 (nó RTÉ Raidió 1). Tá sceideal thar a bheith measctha ar Radio 1: siamsa, cúrsaí reatha, oideachas, spórt agus mar sin de, i mBéarla go príomha ach tá Gaeilge le cloisteáil ó am go ham.
Thosaigh an stáisiún ag craoladh ar bhonn rialta ar an 1 Eanáir 1926 mar 2RN, sa bhliain 1932 mar “ Átha Luain” agus mar “ Éireann” in 1937.
Stair.
Chuaigh Radio Átha Luain nó "Radio Athlone" ar an aer i 1932 don chéad uair, ar bhonn sealadach. Bhí an raidió le fáil ar fud na tíre ar fad. Bhí an Chomhdháil Eocairisteach le bheith ar siúl in Éirinn an bhliain sin agus theastaigh poiblíocht mhór ón lucht stiúrtha. 
Thosaigh stáisiún ag craoladh go lánaimseartha ar an 6 Feabhra 1933. Ba é Éamon de Valera a thug an t-aitheasc oscailte.  Thug sé ‘Droichead nua Átha Luain’ ar an ‘nGléas Craobhscaoileacháin seo [...] droichead idir na Gaedhil in Éirinn agus Gaedhil na h-imirce’ agus labhair sé – i mBéarla – ar thábhacht na Gaeilge.
Athainmníodh "Radio Athlone" mar "Radio Éireann" sa bhliain 1937. Ar na gléasanna raidió criostail (a bhí coitianta isteach sna 1930idí), ní chlúdódh an comhartha ach tuairim is 70% den dtír agus ní bheadh an Ghaeltacht san áireamh. Mar sin, fiú dá mbeadh gléasanna raidió acu, d’fhéadfadh sé nach gcloisfeadh go leor de phobal na Gaeltachta gan dua na cláracha as Gaeilge a bhí ann sna blianta luatha.
D'éirigh Raidió Éireann saor ó smacht díreach rialtais sna 1960idí.
I 1973, bhog an tseirbhís raidió go hIonad Raidió nua ar champas Dhomhnach Broc ón Ard-Oifig an Phoist i mBaile Átha Cliath (áit a raibh sé ó 1928).
Anois, tá líonra cumarsáide náisiúnta ag RTÉ le béim níos mó ar bhailiú agus ar nuachta réigiúnach.
David Moyes. Is traenálaí agus imreoir sacair é David William Moyes (r.25 Aibreán, 1963). Tá sé ina bhainisteoir ar fhoireann sacair Everton F.C.. Bhí sé ina imreoir lena lán clubanna. D'imir sé le Celtic ó 1980 go 1983, le Cambridge United ó 1983 go 1985 agus le Bristol City ó 1985 go 1987. D'imir Moyes le Shrewsbury Town agus Dunfermline roimhe sin. D'imir sé le Hamilton agus Preston N.E. ó 1993 go 1998. Bhí sé ina thraenálaí ar an bhfoireann Preston N.E. ó 1998 go 2002. Tá sé ina thraenálaí ar an bhfoireann Everton anois.
Brett Emerton.  
Is imreoir sacair Astrálach atá ar scor anois é Brett Michael Emerton (r. 22 Feabhra 1979). D'fhás sé aníos in Macquarie Fields. "The Greyhound" an leasainm a tugadh air ar an bpáirc imeartha nuair a bhí sé óg. D'imir sé go gairmiúil go leathan ar lár na páirce agus mar chosantóir. D'imir sé le Sydney Olympic ón bhliain 1996 go 2000. Bhí sé ar fhoireann Feyenoord ón bhliain 2000 go 2003, agus ansin ar fhoireann Blackburn Rovers ón bhliain 2003 go 2011. D'imir sé le Sydney FC sna blianta 2011–2014. Roghnaíodh é d'fhoireann náisiúnta na hAstráile sna blianta 1998–2012, an tríú duine ba mhinice sa tír a roghnaíodh.
Allianz Arena. Is staid na foirne sacair FC Bayern München agus TSV 1860 München é Allianz Arena, atá suite i München, sa Ghearmáin le toilleadh 60,000 daoine. Imríonn foireann peile na Gearmáine san Allianz Arena freisin. Beidh an chraobh den UEFA Champions League ar siúl ansin sa bhliain 2012.
Osclaíodh an staid sa bhliain 2005, agus bhog Bayern München agus 1860 München isteach ann ag tús an tséasúir 2005/06 ón "Olympiastadion". Tá an Allianz Arena suite níos faide amach ón chathair ná an "Olympiastadion", i mbruachbhaile darbh ainm Fröttmanning.
Lastar an staid suas nuair a bhíonn cluiche ar siúl i rith na hoíche: dearg nuair a bhíonn Bayern München ag imirt, gorm nuair a bhíonn 1860 München ag imirt agus bán nuair a bhíonn foireann náisiúnta na Gearmáine ag imirt.
Alan Hutton. Is imreoir sacair é Alan Hutton (r.30 Samhain, 1984). Imríonn sé faoi láthair le Tottenham Hotspur. D'imir sé le Rangers F.C. ón mbliain 2002 go 2008.
Paul Ince. Is traenálaí agus iarimreoir sacair é Paul Emerson Carlyle Ince (a rugadh 21 Deireadh Fómhair 1967). Tá sé ina thraenálaí ar an fhoireann sacair Blackburn Rovers.
Blianta mar imreoir.
D'imir Ince le West Ham United ón bhliain 1985 go 1989, agus le Manchester United ón bhliain 1989 go 1995. D'imir sé le Internazionale ón bhliain 1995 go 1997. D'imir Ince le Liverpool F.C. ón bhliain 1997 go 1999 agus Middlesbrough ón bhliain 1999 go 2002. D'imir sé le Wolves ón bhliain 2002 go 2006, le Swindon Town sa bhliain 2006, agus Macclesfield Town sa bhliain 2007. 
Blianta mar thraenálaí.
Bhí sé ina thraenálaí ar Macclesfield Town ar an séasúr 2006-2007. Bhí sé ina thraenálaí ar an fhoireann Milton Keynes Dons ón séasúr 2007-2008. Tá sé ina thraenálaí ar an fhoireann Sasanach Blackburn Rovers ó 2008. 
Manchester United.
Bhuaigh sé an Premier League sna séasúir 1992-1993 agus 1993-1994. Bhuaigh sé an Corn F.A. sna blianta 1990 agus 1994. Bhuaigh sé an League Cup sa bhliain 1992.